CELEX: C2006/326/151
Language: da
Date: 2006-12-30 00:00:00
Title: Sag T-324/06: Sag anlagt den 23. november 2006 — Município de Gondomar mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/73
            
         Sag anlagt den 23. november 2006 — Município de Gondomar mod Kommissionen
   (Sag T-324/06)
   (2006/C 326/151)
   Processprog: portugisisk
   Parter
   
      Sagsøger: Município de Gondomar (Gondomar, Portugal) (ved advogados J.L. da Cruz Vilaça, D. Choussy og L. Pinto Monteiro)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det fastslås, at Kommissionen for De Europæiske Fællesskabers beslutning K (2006) 3782 af 16. august 2006 om ophævelse af finansiel støtte fra samhørighedsfonden til projekt nr. 95/10/61/017 — Sanering af Grande Porto/Sul — Subsistema de Gondomar i henhold til Kommissionens beslutning K (95) 3281 af 18. december 1995, hvorved den fulde støtte på 7 778 535 EUR, der er bevilget til projektet, ophæves, og sagsøgeren pålægges at tilbagebetale et beløb på 6 222 828 EUR, er behæftet med åbenbare fejlskøn, er i strid med forordning nr. 1164/94 (1) samt proportionalitets- og retssikkerhedsprincippet og derfor
            
         
               —
            
            
               principalt: den anfægtede beslutning annulleres
            
         
               —
            
            
               subsidiært: den anfægtede beslutning annulleres delvist, og det fastslås, at sagsøgeren har ret til den fulde støtte fra samhørighedsfonden med undtagelse af 537 863 EUR
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Formålet med søgsmålet er annullation af den anfægtede beslutning i medfør af artikel 230 EF, for så vidt som denne beslutning ophæver den samlede støtte på 7 778 535 EUR, der er bevilget til projekt nr. 95/10/61/017, og sagsøgeren pålægges at tilbagebetale 6 222 828 EUR.
   Kommissionen har i den anfægtede beslutning påstået, at sagsøgeren i lyset af forordning nr. 1164/94 og Kommissionens beslutning K (95) 3281, hvorved Fællesskabets støtte til projektet blev bevilget, har begået uregelmæssigheder. Disse uregelmæssigheder drejer sig hovedsageligt om betalinger uden for den omfattede periode, udokumenterede udgifter og den omstændighed, at sagsøgeren ikke færdiggjorde arbejdet inden for den fastsatte frist.
   Sagsøgeren har for det først gjort gældende, at den anfægtede beslutning er utilstrækkeligt begrundet og tilsidesætter retssikkerhedsprincippet. Dette skyldes, at Kommissionen på forskellig vis har baseret den anfægtede beslutning på uklare kriterier og forkastet visse af sagsøgerens argumenter uden at begrunde sine konklusioner.
   Sagsøgeren har for det andet gjort gældende, at der i den anfægtede beslutning er anlagt åbenbart urigtige skøn vedrørende de faktiske omstændigheder, idet
   
               —
            
            
               samtlige de beløb, sagsøgeren har fremlagt, er behørigt dokumenteret
            
         
               —
            
            
               Kommissionen ikke entydigt fastlagde, hvilke beløb der skulle dokumenteres, idet den heller ikke gennemgik den dokumentation, som sagsøgeren fremlagde som dokumentation for disse udgifter
            
         
               —
            
            
               Kommissionen afviste sagsøgerens forklaringer uden at fastslå det nøjagtige retsgrundlag for disse afvisninger
            
         
               —
            
            
               Kommissionen anlagde en urigtig fortolkning af de faktiske omstændigheder og af de dokumenter, der blev fremlagt for den, med det ene formål at påvise, at sagsøgeren havde svigagtige hensigter, hvilket ikke var tilfældet.
            
         Sagsøgeren har for det tredje anført, at ophævelsen af støtten under de omstændigheder, hvorunder den fandt sted, udgjorde en tilsidesættelse af forordning nr. 1164/94 for så vidt som: (i) alle formålene med denne forordning og med Kommissionens beslutning K (95) 3281 var opfyldt, og (ii) artikel H i bilag II var tilsidesat.
   Sagsøgeren har endelig gjort gældende, at den anfægtede beslutning under hensyn til projektets fulde gennemførelse og til, at der ikke forelå nogen svigagtig hensigt, er i strid med proportionalitetsprincippet og med artikel 5 EF.
   
      (1)  Rådets forordning (EF) nr. 1164/94 af 16.5.1994 om oprettelse af Samhørighedsfonden.